Document ID: /roh_data/filtered/fineweb-2-filterrobots_roh.jsonl.gz/16181

La tschintgavla e sisavla classa da Herrliberg en il chantun Turitg vegn schon dapi plirs onns en il champ da skis ad Urmein – Tschappina. Bun in terz dals uffants da questas duas classas passentan voluntari las vacanzas da sport en in champ da skis. Enstagl da star a chasa ubain ir cun la famiglia en vacanzas, prefereschan 40 uffants in dormitori communabel e desistan schizunt ina entira emna sin games, chats e handys. Vacanzas da skis «offline» èn «in».
TR Telesguard 17:40